Diari Oficial de la Generalitat Valenciana


Sumari del DOGV 8058, del 08-06-2017 (2017/4533)

Notificació de la sentència dictada en el judici verbal número 679/2013.
------------------------------------------------------------------------

### Dades del document

Número de DOGV
:   8058

Data del DOGV
:   08-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4533


Organisme emissor
:   Jutjat de Primera Instància i Instrucció número 2 de Carlet

Tipus de document
:   Edicte

Notificació de la sentència dictada en el judici verbal número 679/2013. [2017/4533]  
Procediment: judici verbal (250.2) 679/0785-ZW.  
De: Gescobro Collection Services, SL.  
Procurador: Moisés Eduardo Toca Herrera.  
Contra: Juan Carlos Pía Ibáñez i María Isabel García Lavin.  
En el procediment a què es fa referència s'ha dictat la resolució que, literalment, és com segueix:  
  
«Sentència número 73/2015  
Carlet, 16 de juny de 2015  
Jutgessa: Patricia Moreno Sevillano.  
Procediment: judici verbal 679/2013.  
Demandant: Credit Valencia, Caja Rural Cooperativa de Crédito Valenciana.  
Procurador: Moisés Eduardo Toca Herrera.  
Lletrat: Fernando Novella Solano.  
Demandats: Juan Carlos Pía Ibáñez i María Isabel García Lavin, rebels.  
Objecte del judici: reclamació d'una quantitat.  
Fets  
Primer. Credit Valencia, Caja Rural Cooperativa de Crédito Valenciana, va presentar, el 30 de juliol de 2013, demanda de judici verbal contra Juan Carlos Pía Ibáñez i María Isabel García Lavin, en reclamació de la quantitat de 2.294,90 euros, més els interessos legals i les costes.  
Segon. La vista del judici es va fixar per al dia 16 de juny de 2015, a la qual va comparéixer la part actora i no la part demandada, malgrat estar citada degudament, per la qual cosa va ser declarada en situació de rebel·lia processal. En el judici, l'actora va ratificar la seua demanda i va proposar prova.  
A la part actora se li va admetre:   
- Documental, considerats reproduïts els aportats amb la demanda.  
- Interrogatori de la part demandada amb els efectes de l'article 304 de la Llei d'enjudiciament civil.  
Tercer. Una vegada celebrat el judici amb la pràctica de les proves, es va declarar conclús per a sentència.  
Fonaments de dret  
Primer. Pretensions de les parts i valoració probatòria.  
La part actora sol·licita que es dicte sentència en què es condemne la demandada a pagar la quantitat de 2.294,9 euros en concepte de principal, més els interessos legals i les costes del procediment.  
Per a això al·lega que la part demandada va concertar amb l'actora una pòlissa de préstec, en data 28 d'octubre de mar, per l'import de 3.000 euros, i que els demandats van deixar de pagar l'import que correspon a les quotes de febrer de 2009 i successius, per la qual cosa es va concertar anticipadament el préstec i la part demandada va quedar a deure la quantitat reclamada de 2.294,9 euros.  
La part demandada ha sigut declarada en situació de rebel·lia processal, per la qual cosa no va realitzar cap al·legació pel que fa a això.  
Entrant, consegüentment, a valorar el fons de l'assumpte, una valoració conjunta de la prova practicada i més concretament de la documentació aportada juntament amb la demanda, em permet declarar que efectivament la part demandada va concertar amb l'actora un contracte de préstec per l'import de 3.000 euros i que va incomplir amb l'obligació de pagament, cosa que es deriva de la documentació aportada per la part actora juntament amb la demanda, de la qual cal destacar els documents 1 a 3 de la demanda, que consisteixen en el contracte subscrit entre les parts, de data 18 d'octubre de 2008, i el certificat emés per l'entitat bancària en què es fa constar el deute que la part demandada manté pendent amb el banc, així com el saldo que resulta de la liquidació practicada per la part actora. Aquests documents no han sigut impugnats en contra per la qual cosa són plena prova del que s'hi disposa.  
A més, la part demandada no ha comparegut a l'acte de la vista a fi de realitzar alguna al·legació extintiva, impeditiva o excloent de la pretensió exercitada contra aquests, per això se'ls considera confessos d'acord amb el que disposa l'article 304 de la Llei d'enjudiciament civil.  
Per tot el que s'ha exposat anteriorment, s'arriba a la conclusió que en aquest cas ha quedat acreditat per la part actora l'existència d'un contracte de préstec i l'impagament pels demandats de la quantitat reclamada per la part actora, sense que haja quedat acreditat per la part demandada el pagament de la quantitat que deu, per la qual cosa cal dictar una sentència íntegrament estimatòria de les pretensions de la part actora, tot això d'acord amb el que disposen els articles 1254 i següents del Codi Civil i 1740 i següents del Codi Civil.  
  
Segon. Interessos.  
Correspon a la part demandada el pagament dels interessos legals d'acord amb el que disposa l'article 1100 i següents del Codi Civil, i especialment el que disposa l'article 1108 del mateix text legal, comptador des de la data de la presentació de la demanda.  
Tercer. Costes.  
Respecte a les costes processals, atés que s'ha estimat íntegrament la demanda d'acord amb el que disposa l'article 394 de la Llei d'enjudiciament civil, correspon a la part demandada el pagament de les costes processals.  
Dispositiva  
Estime íntegrament la demanda formulada per Credit Valencia, Caja Rural Cooperativa de Crédito Valenciana, i condemne Juan Carlos Pía Ibáñez i María Isabel García Lavin a pagar a l'actora l'import de 2.294,90 euros en concepte de principal, més el pagament dels interessos legals corresponents a comptar des de la data de la interposició de la demanda; tot això fent condemna expressa a costes a la part demandada.  
  
Notifiqueu aquesta resolució a les parts.  
Contra aquesta resolució no es pot interposar cap recurs, d'acord amb el que estableix l'article 455 de la Llei d'enjudiciament civil.  
Així ho pronuncie, mane i firme.  
Publicació. La resolució anterior va ser donada, llegida i publicada, mentre la jutgessa estava celebrant audiència pública, en el dia de hui. En done fe.»  
  
I com a conseqüència del parador ignorat de Juan Carlos Pía Ibáñez i María Isabel García Lavin, estenc aquesta cèdula perquè valga de notificació.  
  
Carlet, 7 d'abril de 2017.- El secretari judicial: Luis de la Rubia Lomos.